CELEX: C2004/273/56
Language: el
Date: 2004-11-06 00:00:00
Title: Υπόθεση Τ-261/04: Προσφυγή του Alain Crespinet κατά της Επιτροπής των Ευρωπαϊκών Κοινοτήτων που ασκήθηκε στις 17 Μαΐου 2004

6.11.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 273/28
            
         Προσφυγή του Alain Crespinet κατά της Επιτροπής των Ευρωπαϊκών Κοινοτήτων που ασκήθηκε στις 17 Μαΐου 2004
   (Υπόθεση Τ-261/04)
   (2004/C 273/56)
   Γλώσσα διαδικασίας: η γαλλική
   O Alain Crespinet, κάτοικος Rosières (Βέλγιο), εκπροσωπούμενος από τους δικηγόρους Sébastien Orlandi, Albert Coolen, Jean-Noël Louis και Etienne Marchal, με τόπο επιδόσεων στο Λουξεμβούργο, άσκησε στις 21 Ιουνίου 2004 ενώπιον του Πρωτοδικείου των Ευρωπαϊκών Κοινοτήτων προσφυγή κατά της Επιτροπής των Ευρωπαϊκών Κοινοτήτων.
   Ο προσφεύγων ζητεί από το Πρωτοδικείο:
   
               —
            
            
               να ακυρώσει την απόφαση περί απονομής βαθμών προτεραιότητας στο πλαίσιο της περιόδου προαγωγών 2003 καθώς και την απόφαση να μην περιληφθεί στον πίνακα των προαχθέντων στον βαθμό Α5 υπαλλήλων γα την ίδια περίοδο,
            
         
               —
            
            
               να καταδικάσει την καθής στα δικαστικά έξοδα.
            
         Λόγοι προσφυγής και κύρια επιχειρήματα:
   Στην παρούσα υπόθεση, ο προσφεύγων βάλλει κατά της αρνήσεως της ΑΔΑ να τον προαγάγει στον βαθμό Α5, στο πλαίσιο της περιόδου προαγωγών 2003, κατόπιν της απονομής στον προσφεύγοντα, για την ίδια περίοδο, βαθμών προτεραιότητας που δεν αρκούσαν για να συμπληρώσει τον απαιτούμενο κατώτατο αριθμό βαθμών προκειμένου να ληφθεί υπόψη για προαγωγή.
   Προς στήριξη των ισχυρισμών του, ο προσφεύγων επικαλείται:
   
               —
            
            
               την παράβαση των άρθρων 5, 7 και 26 του ΚΥΚ,
            
         
               —
            
            
               την παράβαση των άρθρων 43 και 45 του ΚΥΚ καθώς και των Γενικών Εκτελεστικών Διατάξεών του,
            
         
               —
            
            
               την παραβίαση της αρχής της αντιστοιχίας μεταξύ του βαθμού και της θέσεως εργασίας,
            
         
               —
            
            
               την παραβίαση της αρχής της προσδοκίας των υπαλλήλων όσον αφορά τη σταδιοδρομία τους,
            
         
               —
            
            
               την παραβίαση της αρχής της ίσης μεταχειρίσεως και της απαγορεύσεως των διακρίσεων.
            
         Ο προσφεύγων φρονεί, ειδικότερα, ότι η απονομή ενός βαθμού ανά έτος σε κάθε κατηγορία σταδιοδρομίας, όπως προβλέπει το άρθρο 12, παράγραφος 3, των Γενικών Εκτελεστικών Διατάξεων σχετικά με το άρθρο 45 του ΚΥΚ, αυξάνει την αρχαιότητα σε βαθμό των υπαλλήλων που πρόκειται να προαχθούν, χωρίς να λαμβάνει υπόψη τα πραγματικά προσόντα που απέδειξαν ότι διαθέτουν κατά τη διάρκεια των ετών για τα οποία καταρτίστηκαν εκθέσεις επιδόσεως.